Hej
Min kæreste og jeg kom i torsdags hjem fra et meget utilfredsstillende ophold i Estudioss bolig i Porto. Utilfredsstillende kan ikke engang dække den dårlige oplevelse vi har haft på dette ophold. Gentagende skuffelse, utryghed og manglende service prægede hele vores oplevelse med Estudios. Lad mig fortælle hvad der skete:
Vi ankommer torsdag den 23. juni på det præcise tidspunkt som lovet. En sød kvinde står klar på det aftalte sted og det tegner egentlig godt. Desværre kommer vi op til et værelse som lugter indelukket og ulækkert og som ikke på nogen måde er blevet gjort rent og klargjort til os. Vi bliver bedt om at forlade lejligheden igen og komme tilbage når lejligheden er klar til os. Aftenen vi ankommer på er aftenen for Sáo Joáo, så byen er kaotisk og myldrende og da værelset burde have stået klar til os fra middagstid virker det simpelthen for uprofessionelt at blive smidt på gaden sådan en aften. Helt nye i byen, trætte og sultne og så er der ikke engang styr på om lejligheden er gjort klar. Vi kommer tilbage til lejligheden ved 21 tiden for sent til at finde et sted at spise og for sent til at få en god aften ud af Sáo Joáo. Meget skuffende og ikke hvad vi har betalt for. Vi prøver at ligge det bag os og vågner tidligt dagen efter fordi vi har booket en tur til Peneda Geres. Da vi er på vej ned for at mødes med den guide, som skulle hente os på adressen, møder vi det værste scenarie, der kunne ske, vi er blevet låst inde. Den metal port som er imellem gaden og den lille gyde som hoveddøren ligger på er låst og vi har IKKE fået en nøgle til den port. Vi står derfor bag en næsten 3 meter høj låst port med spyd på toppen, låst inde. Vi skrev til Estudios uden svar, vi ringede på hos de andre beboere i opgangen uden svar, vi råbte efter folk på gaden, men ingen kunne høre os. Vi var låst inde. Min kæreste begiver sig derfor ud i at kravle over porten, over det store spyd og kommer med nød og næppe over lågen i behold, kun med ødelagt tøj fra spydene og forargelse over hvordan man på den måde kan låse sine lejere inde på uden at give de nødvendige nøgler for et sikkert ophold. Nu stod vi på hver side af lågen, én låst ude, én låst inde. Han fik fat i vores turguide som opfordrede os til at sparke lågen ind og kræve fuld refundering for vores brudte sikkerhed i boligen. Jeg stod dog stadig og kunne ikke kommer over lågen, så jeg løb op i opgangen og bankede på døre for at lede efter nogen, som havde en nøgle. En sød mand på 2. sal kom ud og var ligesom os blot en der lejede et rbnb. Han havde dog fået en nøgle til porten og kunne låse den op. Vi takkede ham og kom på tur og skrev til Estudios om, hvad der var sket og at vi blev nødt til at få den nøgle hurtigst muligt, for i værste tilfælde kunne vi blive låst ude om aftenen igen og måtte sove på gaden i nat. De forstod ikke alvoren og skrev kun uforstående og nedladende til os. Vi fik dog en nøgle den aften, problemet nu var bare, at nøglen ikke passede i låsen, så den var nytteløs og vi stod nu og turde knap gå ud i byen den aften, fordi vi ikke ville kunne låse os ind igen når vi kom hjem.
På dette tidspunkt var vi godt trætte af dårlig service, ikke at blive taget alvorligt, ødelagt tøj, spildte penge og tid og føle at de to første dage af rejsen har været så præget af fejl fra Estudios side, at vi ikke på nogen måde følte os sikre i boligen. Men vi havde også spildt så meget tid allerede, at vi ikke ville til at prøve at arrangere forflytning til andet sted og dermed miste halvdelen af ferien pga fejl og mangler fra dem.
Desuden var der flere manglende ting i lejligheden som vi blevet lovet, men som vi ikke fik. Her i blandt en hårtørrer, som vi aktivt valgte ikke selv at pakke fordi der stod, at der ville være én. Shampoo, som heller ikke var der. Igen ekstra udgifter, som vi har betalt for, men som ikke var der.
Dagene gik og vi troede næsten ikke det kunne blive værre, indtil vi efterhånden vågnede op hver dag med flere og flere små bid og mærker på kroppen. Vi synes ikke det lignede noget vi før har kendt til, som fx myggestik. De så meget karakteristiske ud, to-tre små røde prikker i små plamager over kroppen. Vi begyndte at google og fik hurtig en bange anelse om ,at vi nu også var blevet ofre for væggelus (bed bugs). Men vi ville dog være helt sikre før vi begyndte at drage konklusioner så vi kontaktede læge, der bekræftede at vi har fået væggelus. Vi kiggede en ekstra gang på sengen og ganske rigtigt, hvis madrassen blev løftet op kunne man tydligt se store sorte reder af væggelus på bagsiden af den. Vi har derfor brugt de sidste to dage på at vaske og nedfryse og isolere os selv for ikke at bringe dem ind i vores private hjem. Vi risikerer dog stadig at ende med en kæmpe regning fra skadedyrsbekæmperen, hvis ikke vi får styr på skadedyrene.   Alene på grund af den manglende rengøring ville vi bede om en delvis refundering, men taget alt i betragting synes vi ikke, at andet end en fuld refundering er på sin plads. Specielt når det handler om så basale ting, som at sikkerheden er i orden og at men selvfølgelig ikke skal leje en lejlighed med skadedyr ud til nogen.
Fuldstændig utrolig dårlig oplevelse vi ikke håber, at nogen andre bliver udsat for og som havde så stor